הוצאה מחודשת. ציורים: מורי בלום.
הָרוֹמַן הַהִיסְטוֹרִי הַמַּסְעִיר אַחֲרוֹן הַמּוֹהִיקַנִים מֵאֵת גֵ'יימְס פֶנִימוֹר קוּפֶּר (1851-1789) הוּא הַשֵּׁנִי מִבֵּין חֲמֵשֶׁת סִפְרֵי "פֻֻּזְמָק הָעוֹר" שֶׁגִּבּוֹרָם הוּא נְתַנְאֵל בַּמְפּוֹ יְדִיד הָאִינְדִיאַנִים, הַמְכֻנֶּה "עֵין הַנֵּץ". פֶנִימוֹר קוּפֶּר הִרְבָּה לַעֲסֹֹק בִּסְפָרָיו בְּהִשְׁתַּלְּטוּת הָאָדָם הַלָּבָן עַל שִׁטְחֵי צְפוֹן אַמֶרִיקָה. עִם יְצִיאָתָם לָאוֹר הִתְקַבְּלוּ סְפָרָיו בְּאַהֲדָה רַבָּה וְהוּא נֶחְשָׁב לַסּוֹפֵר הָאַמֶרִיקָאִי הָרִאשׁוֹן שֶׁזָּכָה לְהַצְלָחָה בֵּינְלְאֻֻמִּית.
הספר "אחרון המוהיקנים" מאת ג'יימס פנימור קופר זכור לי כאחת מחוויות הקריאה החשובות של ילדותי. צריך לומר כבר מהתחלה – תמיד אהבתי סיפורי הרפתקאות. כילד, רציתי להיות כמו קופר, ויין ואיסטווד. גבוה, נחוש, נטול פחד נוכח אתגרים וסכנה, ישר והגון. הם היו הגיבורים שלי. אבל הייתי נמוך, שמנמן וסבלתי מקצרת הנשימה (לא מן הנמנע שספרים אודות אקדוחנים קשוחים ומהירי שליפה במערב, מוסקטרים אמיצים בצרפת וחיילים נועזים מאחורי קווי האויב, הם שהביאו אותי לצנחנים ולאחר מכן למקומות אחרים).
כסייר פעל "עין-הנץ" רבות בשירות הצבא הבריטי: "הפלוגה ה-60! לא תוכל לחדש לי הרבה על היחידות האמריקניות המלכותיות, למרות שלובש אני חולצת ציד במקום מעיל ארגמן." (עמוד 25) וזכה לכינויים "עין-הנץ" ו-"הרובה הארוך" כל שום היותו צלף הקולע אל חוט השערה: "מכל כלי הנשק," אמר, "הרובה ארוך הקנה, מדויק החריצים ורך המתכת הוא המסוכן ביותר, אך דרושה לו יד מאומנת, זרוע ארוכה, עין מהירה ושיפוט רב בטעינה, כדי שיוכל לפעול בכל תפארתו." (עמוד 46) קופר כתב אודות ""עין-הנץ" חמישה ספרים והיה אולי הסופר האמריקני הראשון שזכה להצלחה בינלאומית.
עלילת ספר זה, שהינו השני בחמשת הספרים, מתרחשת בשנת 1757, בעת שהאנגלים והצרפתים לוחמים על השליטה בצפון אמריקה. אליס וקורה, שתי בנותיו של מונרו, קצין אנגלי בכיר המפקד על המבצר הנצור "ויליאם הנרי", עושות את דרכן למבצר. אולם הדרך קשה, בוגדנית ומלאת מכשולים. מגואה, האינדיאני האכזר בן שבט היורון, אשר הינו גשש הפועל בשירות הצרפתים נשבע ליטול נקם מן הבריטים. בדיוק כאשר מנסה מגואה לחוטפן, מגיעים למקום "עין-הנץ" ורעיו צ'ינגצ'גוק, המכונה "הנחש הגדול", שהינו מאחרוני המוהיקני, ובנו אונקאס, לוחם המכונה גם "צבי מהיר" משום זריזותו. השלושה מסכלים את החטיפה אול פקעים לשרשרת אירועים הרת סכנות במסעם להשיב את הבנות לאביהן.